Ny forvagt på fødegangen

Kend din fødegang

Fødegangen er det sted på afdelingen, hvor der oftest er behov for hyperakut indgriben, og forvagten skal fra dag 1 være fortrolig med de vigtigste situationer (akut sectio, post partum blødning, skulderdystoci og alarm).

Som ny på fødegangen forventes det ikke, at du kan tage mange selvstændige beslutninger. Konferér i starten ALT med BV, hellere en gang for meget. Er BV optaget kaldes lægen på 444 eller 346. Hav altid et ugeskema på dig, så du ved, hvilke læger du kan ringe til. Meld klart ud, når du kalder bagvagten. Hvad handler det om? Hvad er dit behov? Vil du konferere over telefonen, eller ønsker du, at BV kommer og vurderer sammen med dig? Skal det gå hurtigt? Husk sikker mundtlig kommunikation med closed loop kommunikation.

Vigtige tlf. numre:

OBS BV: 2-5624

OBS FV: 2-5424

GYN BV: 2-5613

OP sygeplejerske: 2-5261

Anæstesi: 2-5486

Kend indikationer og arbejdsgange ved akut sectio, herunder

* Grad 1 sectio (mor og/eller barn i overhængende livsfare)

**meldes til 2222**

Det er normal procedure, at afdelingsjordemoder kalder grad 1 sectio, men alle skal kende proceduren. Vær tydelig i kommunikationen, og vær sikker på, hvem der gør hvad. FV eller BV booker sectio i Orbit.

Der tilstræbes max. 15 minutter fra beslutning om sectio til forløsning. Kvinden skal derfor hurtigt på OP, kør selv sengen - afvent ikke portør, overvej bricanyl.

Se indikationer i instruks ”Kald til sectio grad 1 og grad 2”.

* Grad 2 sectio (mor og/eller barn i fare, men ikke i overhængende livsfare)

**meldes til OP-sygeplejeske (2-5261) OG anæstesi (2-5486)**

Der tilstræbes max. 30 minutter fra beslutning som sectio til forløsning, kør selv sengen – afvent ikke portør, overvej bricanyl (venflons, KAD og støttestrømper foregår på OP).

Kend arbejdsgange ved øvrige akutte situationer, herunder

Post partum blødning

* Kunne identificere post partum blødning, indlede behandling og kende årsager hertil (4 T’er). Kalde hjælp, fordele arbejdsopgaver, lægge to store iv. adgange, tage blodprøver (1 blåt og 2 lilla glas – husk underskrift på BAS testen), holde uterus, måle blodtryk og hele tiden tænke frem. Læs instruks ”Blødning post partum”.

Alarm

* Alarm: Der kan kaldes alarm ved pludselig opstået akut situation hos den fødende (krampe, synkope, blødning) eller uventet dårligt barn. Ved alarmkald ses det på tavlerne i loftet, hvilken stue der skal løbes til.

Skulderdystoci

* Kende arbejdsgangen ved Skulderdystoci, herunder HELPERR princippet. Se instruks ”Fastsiddende skuldre” samt undervisningsmappe på lægekontoret på fødegangen.

Diverse

* Rundvisning med gennemgang af stuernes placering, herunder stue 11 samt stue 16 og 17 på afdeling 346. Tavlerne på fødestuerne og Sikre Fødsler pakkerne gennemgås.
* Gennemgang af medicin på fødestuerne, herunder indikation og administration af Syntocinon, Cytotec, Methergin og Cyklokapron. Desuden sikre kendskab til Trandate, Nepressol og Magnesiumsulfat, som opbevares i medicinrummet (jdm’s nøglekort åbner døren til medicinrummet, som er lokaliseret overfor stue 9).
* Gennemgang af Sechers bord ved erfaren lægekollega.
* Gennemgang af Skalp pH bord. Se instruks for ”Skalpblods pH”.
* Gennemgang af dråbetælleren – opsætning samt justering af dosis.
* Kende arbejdsgangen og indikation for CUP anlæggelse. Teoretisk og praktisk oplæring på fantom gennemføres ved overlæge Lis Brooks, som kontaktes på 2-5951. Se Instruks ”Cup forløsning” samt undervisningsmappe på lægekontoret på fødegangen.
* Deltagelse i Neonatal Genoplivningskursus på fødegangen. Datoerne udsendes på mail ved jordemoder fra fødegang. Forventes gennemført inden 1. fødegangsvagt.
* Deltagelse i CTG undervisning for nye læger på afdelingen alternativt deltagelse i 6. sem. kandidat CTG undervisning – spørg sekretær Mette Krøll om dato for førstkommende undervisningsdag. Det forventes, at Sikre Fødsler e-learning kurset er bestået inden opstart i Obstetrikken. Læs instruks ” CTG under fødslen ”. Ved tvivl om tolkning af CTG kaldes bagvagt inden der tages skalp pH.
* STAN certificering. Det tilstræbes at introlægen STAN-certificeres hurtigst muligt, kontakt overlæge Diana Bach eller afd. jordemoder Pernille Hall.
* Sectio oplæring, se særskilt kørekort i din intromappe samt instruks ”Sectio caesarea”.
* Kende komplikationer til Epidural blokade, se instruks ”Epidural Anæstesi”.
* UK (Underkropspræsentation), se instruks ”Underkropspræsentation”.
* Vurdering af bristninger - kald BV ved mindste tvivl.

Alle instrukser findes på intranettets VIP portal

Introlæger har fokuseret ophold på fødegangen med jordemoder i 2 uger - planlægges med uddannelsesansvarlig jordemoder Pernille Due, Cæcilia Sprengart eller Henriette Hintz OG vagtplanlægger.